ไห่ข้าวต้มปลา เพิ่งขายได้ไม่นานครับ เป็นร้านใหม่ริมถนนมิตรสัมพันธ์ อยู่ตรงปากทางเข้าหมู่บ้านปิยวัฒน์ เห็นได้ง่ายครับ จะตั้งร้านประมาณ 5 โมงเย็น ขายไปถึงราว 4 ทุ่ม ผมก็ขับผ่านเห็นอยู่ทุกวัน ก็ไม่ได้จอดกินซักที จนเห็นคุณ Cat รีวิวแหละ ถึงได้นึกอยากกินขึ้นมาในทันทีทันใด หุหุ

เค้าจะมีปลาอินทรีย์ กุ้ง หมึก และไข่ปลา 
1 อย่าง 50 บาท ใส่ 2 อย่าง 60 บาท

ผมทดลองข้าวต้มปลาอินทรีย์ กับราคา 50 บาท ก็ถือว่าปริมาณเยอะดี ใส่ข้าวเยอะ ปลาก็เยอะ เนื้อปลาความสดถือว่าใช้ได้ ค่อนข้างดีเลยละ ส่วนน้ำซุปก็โอเคนะ (เห็นคุณ Cat เจอเค็มวันนั้น แต่ของผมวันนี้ไม่เค็มนะ) ก็เรียกว่าได้ตามมาตราฐานของข้าวต้มปลาที่ควรจะเป็น เค้าจะใส่เครื่องมาให้เยอะมากๆอะ พวกกระเทียม ข่าฝอย ไชโป๊วแล้วก็คึ่นไช่ เรียกว่าใส่มาแบบล้นๆ จนรู้สึกว่ามันเยอะไปซะด้วยสิ ใครไม่ชอบอะไรก็แจ้งแม่ค้าก่อนนะครับ 

การบริการ รวดเร็ว ทันใจ

เสียอย่างเดียว ฝนตกก็ตัวใครตัวมันนะคร้าบบ